Eesti erakondade liikmete keskmine vanus kasvab ja riigikogus esindatud erakondadest on liikmete keskmine vanus kõrgeim Eesti Konservatiivses Rahvaerakonnas (EKRE) ja madalaim Reformierakonnas.
EKRE liikmete keskmine vanus on 56, Keskerakonnas 54, Sotsiaaldemokraatlikus Erakonnas (SDE) 52, Vabaerakonnas 51, Isamaa ja Res Publica Liidus (IRL) 45 ja Reformierakonnas 41 aastat, kirjutab http://www.postimees.ee/
Parlamendivälistest erakondadest on Eesti Vabaduspartei - Põllumeeste Kogu liikmete keskmine vanus 66, Eestimaa Ühendatud Vasakparteis 57, erakonnas Kristlikud Demokraadid 56, erakonnas Eestimaa Rohelised 51, Eesti Iseseisvusparteis 43 ja Rahva Ühtsuse Erakonnas 42 aastat.
Võrreldes 2009. aastaga on tõusnud kõigi parteide liikmete keskmine vanus ning kõige rohkem ehk keskmiselt kuus aastat on kasvanud keskmine vanus roheliste erakonnas, seejärel ligi neli aastat IRL-is ja siis kolme aasta Reformierakonnas ja seejärel tulevad Keskerakond, SDE ja EKRE.
Lähiaastatel ei muutu liikmeskonna vananemine veel ohuks, küll aga 10-15 aasta perspektiivis, sest 1990. aastatel erakondadega liitunute põlvkond hakkab paratamatult kahanema.
Toimetaja: Marek Kuul